Ֆրանսահայ երիտասարդ ռեժիսոր Առնո Խայաջանյանի հետ հանդիպեցինք փարիզյան մի աշնանային ցուցահանդեսի շրջանակներում: Խոսեցինք ցուցադրված արվեստանմուշներից և ցուցադրության թերևս ամենատպավորիչ՝ Օլգա դը Ամարալի մոգական նմուշից: Բոգոտայում ապրող այս արվեստագետն իր աշխատանքներում համադրում է լույսը, գույներն ու տարատեսակ կտորներ՝ ստեղծելով տարածության մեջ անէական թվացող «քանդակներ»: Ամարալի օգտագործած նյութերն իրեն մոտեցնում են իր սերնդի արվեստագետների մեկ այլ հսկայի՝ ամերիկացի Ջեյմս Տյուրելին, ում արվեստն իր որոշակի ազդեցությունն է ունեցել Առնո Խայաջանյանի ֆիլմերի վրա: